שמי זרחין

שמי (שמעון) זרחין (נולד ב-9 באוגוסט 1961) הוא במאי קולנוע, תסריטאי וסופר ישראלי. זוכה שלושה פרסי אופיר ופרס משרד החינוך והתרבות לקולנוע לשנת 1996. זרחין נולד וגדל בטבריה. בתקופת לימודיו בחוג לקולנוע באוניברסיטת תל אביב, כתב וביים את סרטו הקצר "הקסם האחרון של סבא" וזכה בפרסים עליו. אחר כך עבד כמבקר קולנוע בעיתון "חדשות". כתסריטאי זרחין כתב את התסריטים לסרטי העלילה "סיפורי תל אביב" (1992) בבימוי אילת מנחמי ונירית ירון, "סודות משפחה" (1997) בבימוי ניצה גונן, ואת התסריט "נודל" (2007) שכתב בשיתוף עם איילת מנחמי. ב-1995 יצא לאקרנים סרטו הראשון באורך מלא, "לילסדה", שזכה בפרס התסריט בפסטיבל הבינלאומי של מונטריאול והשתתף בלמעלה מ-200 פסטיבלים ברחבי העולם. ב-2016 יצא לאור הספר "ההגדה של לֶילָסֶדֶה" שמכיל את התסריט המלא של הסרט, לרבות סצנות שנגנזו, את הערות הבמאי ומאמרים על הסרט. ב-1998 יצא לאקרנים סרטו "מסוכנת", שנכתב במיוחד עבור גילה אלמגור ומשה איבגי, זכה בשבעה פרסי אופיר, בהם פרס הבימוי. ב-2001 המחזה פרי עטו "המפץ הגדול חוזר" הוצג בפסטיבל "פותחים מסך" וזכה בפרס מטעם קרן רבינוביץ. ב-2003 יצא לאקרנים סרטו "הכוכבים של שלומי", שזכה ב-20 פרסים ואותות הוקרה בפסטיבלים בינלאומיים שונים ברחבי העולם (בהם פרס אהוב הקהל בוואיאדוליד שבספרד; פרס הסרט, פרס התסריט, פרס איגוד המבקרים פיפרסקי ופרס ההומאניות של ארגון הכנסיות בפסטיבל פסטרויה פורטוגל; פרסי הסרט והבימוי במוסקבה; פרס הסרט בג'יפוני איטליה; ופרסים אחרים בארצות הברית, פולין, צ'כיה, גרמניה, שוודיה ועוד). הסרט זכה להפצה מסחרית בבתי קולנוע בארצות הברית, צרפת, סינגפור ועוד. ב-2007 רכשה השחקנית סלמה הייק את הזכויות להפקת גרסה אמריקאית של הסרט. ב-2005 כיהן כמנהל תחום הדרמה בקבוצת התקשורת "כאן", שהתמודדה במכרז ערוץ 2, אך הקבוצה לא זכתה במכרז ופורקה ב-2007. ב-2006 יצא לאקרנים סרטו הרביעי כבמאי ותסריטאי "אביבה אהובתי", אשר צולם ברובו בטבריה, עיר ילדותו. על הסרט זכה זרחין בפרס אופיר, על בימוי ותסריט, והסרט זכה ב-4 פרסים נוספים, כולל הסרט הטוב ביותר לשנת 2006 אותו חלק יחד עם הסרט "אדמה משוגעת". באותה שנה זכה סרטו של זרחין בפסטיבל הסרטים הבינלאומי ה-42 בשיקגו בפרס התסריט המצטיין. ב-2007 יצא מארז ה-DVD של סרטי שמי זרחין, הכוללים את "לילסדה", "מסוכנת", "הכוכבים של שלומי" ו"אביבה אהובתי". במרץ 2020 יצא בחברת הליקון מיוזיק אלבום פסקול הסרט, הכולל גם רמיקסים וקטעים שלא נכללו במהדורה המקורית. ב-2012 יצא לאקרנים סרטו "העולם מצחיק", אשר עוקב אחרי סיפורן של כמה וכמה דמויות, כולן חברות בסדנת כתיבה בספריה הציבורית של טבריה. הסרט היה מועמד ל-15 פרסי אופיר, ובהם לסרט העלילתי הטוב ביותר של השנה, והוקרן בפסטיבל הקולנוע של שיקגו. ב-2015 יצא לאקרנים סרטו "המלים הטובות", שהיה מועמד ל-12 פרסי אופיר. הוא הוקרן בפסטיבל בוסאן, אחד הפסטיבלים החשובים באסיה, ובפסטיבל טורונטו. הסרט גם נרכש להפצה בארצות הברית. ב-2022 יצא לאקרנים סרטו "השתיקה", דרמה משפחתית המשולבת במותחן פוליטי. הסרט נעל את פסטיבל הסרטים הבינלאומי חיפה. ב-2024 יצא לאקרנים סרטו "חמדה" בכיכובם של ששון גבאי ואסי לוי. זרחין מלמד כתיבת תסריטים ובימוי בבית הספר סם שפיגל בירושלים למן הקמתו. במסגרת זו חנך עשרות רבות של סרטי סטודנטים, ובהם הסרטים הקצרים "סוסי ים" (ניר ברגמן), "ל"ג בעומר" (שרון עמרני), "חינה" (עידן הובל), "חיילת בודדה" (טליה לביא). בנוסף, ביים זרחין עשרות סרטי פרסומת, כמה מפרקי סדרת הטלוויזיה "האשה האחרת", ערך וייעץ לתסריטים רבים (כולל לסדרת הסרטים "שיעור מולדת"), כתב מאמרים וביקורות בעיתונים ועוד. מכלול סרטיו ותסריטיו של זרחין מרכיבים עולם של יוצר בעל מבט ייחודי ואישי על המציאות הישראלית כמו גם על הקולנוע: במישור אחד עוסק זרחין בסוגיות הכרוכות בחומרי הנפץ של החברה הישראלית, במתחים עדתיים וחברתיים למשל. החומרים הישראליים מרכיבים אצלו חלל פעולה ים-תיכוני, זורם וטבעי. סוגיית המזרחיות למשל, מתקיימת בסרטיו כעובדת חיים, כמרכיב טבעי של המציאות המוצגת באופן שהופך אותה בסופו של דבר לאלמנט קולנועי שווה ערך לאלמנטים אחרים ולא ל"נושא" או "מסר". במישור השני מבקשות יצירותיו של זרחין את הקשר שבין ה"ריאליסטי" ל"פנטסטי". מתקיימת בהם דיאלקטיקה בין המציאותי והברור לבין מה שמעבר למציאות הנגישה והנראית לעין. במישור התוכני השלישי עוסק זרחין בדמויות שבאופן עקבי מתקיים בהן הפער שבין הדימוי החיצוני, המקובע והמסרס, לבין הדימוי הפנימי המודחק אך השואף תמיד להתגבש ולנצח. הסרטים שלו מרכיבים, לעיתים בנגיעה קומית לעיתים מלודרמטית, קשת גדולה של דמויות נוגעות ללב שיש בהן מרכיבים גדולים של אטימות לסובב אותן כמו גם אטימות לעצמן. דמויות אלה נעות כמעט תמיד בתוך זירה משפחתית, מה שמאפשר לזרחין לפרק כל פעם מחדש את מושגי ה"משפחה" וה"משפחתיות". המלודרמות-קומדיות משפחתיות שהוא כותב ומביים מציגות באור פרדוקסלי את המשפחה כתא שממנו הגיבורים חייבים להיחלץ ובה בשעה מוכרחים להמשיך ולהשתייך. ספרו הראשון, "עד שיום אחד", יצא לאור במאי 2011 בהוצאת "כתר", זכה לביקורות טובות ובתוך שבועיים התמקם בראש רשימת רבי המכר. הספר זכה ב"פרס סטימצקי" על היותו אחד משלושת ספרי המקור המצליחים ביותר ב-2012. הספר תורגם לאנגלית וראה אור בסתיו 2013 בהוצאה האמריקאית New Vessel ונכלל ברשימת "הספרים הטובים ביותר לשנת 2013" של מספר כתבי עת אמריקאים. ספרו השני "אח שלי איוב" יצא ב-2017 בהוצאת "כתר", רומן המספר את סיפורו של איוב, נער שאמו נפטרה בלידתו ואביו השתקן מזניח אותו. שמי זרחין נשוי לעורכת הסרטים עינת גלזר-זרחין, גר בתל אביב ואב לשלושה. אחיו הוא השחקן ליאור זוהר. במרץ 2009 זכה בפרס לנדאו לאמנויות הבמה לשנת 2008 בתחום בימוי הקולנוע העלילתי. ביוני 2013 זכה בפרס קוגל לספרות. בדצמבר 2018 זכה בפרס היצירה לסופרים עבריים. ג'קי (1990) - תסריטאי. סיפורי תל אביב (1992) - תסריטאי. בובה מתי (קלטת ילדים עם מתי כספי), (1992) - במאי, תסריטאי. לילסדה (1995) - במאי, תסריטאי. מסוכנת (1998) - במאי, תסריטאי. סודות משפחה (1998) - תסריטאי. האשה האחרת (סדרת טלוויזיה) (2000) - במאי. הכוכבים של שלומי (2003) - במאי, תסריטאי. אביבה אהובתי (2006) - במאי, תסריטאי. נודל (2007) - תסריטאי. העולם מצחיק (2012) - במאי, תסריטאי. המילים הטובות (2015) - במאי, תסריטאי. השתיקה (2022) - במאי, תסריטאי. חמדה (2024) - במאי, תסריטאי. עד שיום אחד, הוצאת כתר 2011 (הספר בקטלוג ULI) ההגדה של לילסדה, הוצאת כתר 2016 (הספר בקטלוג ULI) אח שלי איוב, הוצאת כתר 2017 (הספר בקטלוג ULI) שמי זרחין, במיזם "אישים" לתיעוד היצירה הישראלית שמי זרחין, במסד הנתונים הקולנועיים IMDb (באנגלית) שמי זרחין, באתר "אידיבי", מאגר הידע העברי לקולנוע ישראלי ועולמי שמי זרחין, באתר AllMovie (באנגלית) שמי זרחין, במסד הנתונים הקולנועיים KinoPoisk (ברוסית) שמי זרחין, דף שער בספרייה הלאומית שמי זרחין, בלקסיקון הספרות העברית החדשה שמי זרחין, באתר ארכיון הסרטים הישראלי בסינמטק ירושלים שמי זרחין, ב"לקסיקון הספרות העברית החדשה" רשימת הפרסומים של שמי זרחין, בקטלוג הספרייה הלאומית שמי זרחין, באתר "עברית" ליאת רון, ‏שמי זרחין | במאי, באתר גלובס, 1 בינואר 2009 צור ארליך, שירים שמי-כבר: עם שמי זרחין על השירה שבקולנוע והקולנוע שבפרוזה, 18 ביוני 2011 תום שובל, מציאות והניסים שבתוכה. על העולם הקולנועי של שמי זרחין, באתר סינמסקופ, 14 ביוני 2012 יורם יובל, שיחת נפש עם שמי זרחין, הטלוויזיה החינוכית, 19 במרס 2017 גלעד אמיליו שנקר, ריאיון עם שמי זרחין, בתוכנית "חי בסרט", הטלוויזיה החינוכית נבו זיו, קנאת סופרים, באתר "ידיעות אחרונות", 28 במאי 2017 הילה אלפרט, קאט! רגע אחרי צאת סרטו "חמדה", הבמאי שמי זרחין מספר על ההחלטה הגורלית בחייו, באתר ישראל היום, 27 ביוני 2024 אושרה שוורץ, סרט ישראלי / בתנועה מתמדת, חדשות, 30 באפריל 1992 ירון פריד, ‏כל עוד בלבב, באתר גלובס, 12 באוגוסט 2007 שמי זרחין, במאי קולנוע, באתר הארץ, 26 באוקטובר 2006 אלעד בר-נוי, ספר האגדה: הסרט "לילסדה" קם לתחייה בספר חדש, ולו נרטיב חדש, באתר הארץ, 31 באוקטובר 2016 פסטיבל לקריאת מחזות בתיאטרון בית לסין, באתר הארץ, 26 ביוני 2001 ביקורות: גואל פינטו, סרט כמו פעם, באתר הארץ, 3 באפריל 2003 אורי קליין, מסע התבגרות בנתיב ידוע מראש, באתר הארץ, 11 באפריל 2003 הדר טורוביץ'‏, הכוכבים של שלומי, באתר וואלה, 24 בדצמבר 2003 דן פיינרו, ליסבון, ‏שלומי מככב, באתר גלובס, 15 ביוני 2004 שירות גלובס, ‏שלומי בסינגפור, באתר גלובס, 20 באפריל 2005 עכבר העיר, סלמה הייק תפיק את הכוכבים של שלומי, באתר הארץ, 25 בנובמבר 2007 ביקורות: אדם אבולעפיה, ‏הכל אודות טבריה, באתר גלובס, 1 באוגוסט 2006 פבלו אוטין, ‏עולם פנימי שלם ועשיר, באתר גלובס, 12 ביולי 2006 אורי קליין, קולה של אביבה, באתר הארץ, 27 ביולי 2006 עכבר העיר, חדש על המסך: העולם המצחיק של שמי זרחין, באתר הארץ, 14 ביוני 2012 אורי קליין, קודם ניקח את טבריה, באתר הארץ, 15 ביוני 2012 איתמר זהר, "העולם מצחיק" מוביל במספר המועמדויות לפרסי אופיר, באתר הארץ, 14 באוגוסט 2012 נירית אנדרמן, "העולם מצחיק" התקבל לפסטיבל הקולנוע בשיקגו, באתר הארץ, 29 באוגוסט 2012 ביקורות: אורי קליין, הסיפור השתלט על "המלים הטובות", באתר הארץ, 31 במאי 2015 אורון שמיר, עכבר העיר, "המילים הטובות": מסע בעקבות סודות אבודים, באתר הארץ, 30 במאי 2015 נירית אנדרמן, "המלים הטובות" בראש רשימת המועמדים לפרס אופיר, באתר הארץ, 11 באוגוסט 2015 נירית אנדרמן, ארבעה סרטים ישראלים ישתתפו השנה בפסטיבל הסרטים של לונדון, באתר הארץ, 1 בספטמבר 2015 נירית אנדרמן, תשעה סרטים ישראליים ישתתפו בפסטיבל טורונטו, באתר הארץ, 18 באוגוסט 2015 איתי שטרן, הסרטים הישראליים "המלים הטובות" ו"חתונה מנייר" נרכשו להפצה בארה"ב, באתר הארץ, 9 בנובמבר 2015 מרב יודילוביץ', בשיתוף יונייטד קינג, השתיקה יפה לו, באתר הארץ, 26 באוקטובר 2022 נירית אנדרמן, פסטיבל חיפה ייפתח עם סרטה החדש של אוליביה ויילד, "אל תדאגי יקירתי", באתר הארץ, 15 בספטמבר 2022 בר חיון, עד שיום אחד מאת שמי זרחין | חם בטבריה, באתר הארץ, 13 ביולי 2011 אבשלום חלוץ, סטימצקי מודה לסופרים, באתר TheMarker‏, 31 במאי 2012 עמוד הספר באתר ההוצאה ביקורות: יעל גלר, "אח שלי איוב": חוויה מתסכלת, באתר ynet, 1 ביולי 2017 אריאנה מלמד, "אח שלי איוב": מופע השופוני הענק של שמי זרחין, באתר הארץ, 13 ביוני 2017 תמרה שרייבר, ‏450 אלף שקל ליוצרים ישראלים מצטיינים, באתר גלובס, 22 במרץ 2009 נירית אנדרמן, שרון אייל, שמי זרחין וקובי אפללו בין תשעת הזוכים בפרסי אמנויות הבמה, באתר הארץ, 19 במרץ 2009 מיה סלע, פרס קוגל לספרות יוענק לאילן שיינפלד, באתר הארץ, 11 ביוני 2013 מיכל ישראלי, ‏אלה זוכי פרס לוי אשכול לסופרים עבריים תשע"ט, באתר ‏מאקו‏, 9 בדצמבר 2018 זהר וגנר, עכבר העיר, העולם מצחיק: ההריון המסתורי של שמי זרחין, באתר הארץ, 14 ביוני 2012